Kombinácia liekov Concor 5mg, Tritace 1,25 a Enelbin retard 100
Môžem kombinovaťconcor 5mg,tritace 1,25 aEnelbin retard 100?Ďakujem.
Dobrý deň,
ďakujeme za Vašu otázku.
Súčasným podávaním liekov Enelbin Retard a Tritace sa môže zosilniť hypotenzívny účinok. Kombinácia liekov je možná a uvedený účinok môže byť v končenom dôsledku pri vysokom krvnom tlaku prospešný. Počas liečby je však potrebné monitorovať hodnoty krvného tlaku a ak sa výskytnú závraty a hypotenzia je treba informovať lekára, ktorý zváži kombináciu liečiv, prípadne upraví dávkovanie.
Súčasné podanie Enelbinu Retard s liekom Concor má negatívne účinky na srdce, ktoré môžu viesť až k vzniku AV blokády. Uvedená kombinácia je vhodná iba v prípade, ak bol lekár pri predpise informovaný o prebiehajúcej liečbe a zvážil prínos liečby a možné riziká z nej vyplývajúce. V opačnom prípade je potrebné lekára dodatočne informovať o prebiehajúcej liečbe, aby určil ďalší liečebný postup.
Prajem pekný zvyšok dňa.
S pozdravom
PharmDr. Veronika Kiabová